Lolland-Falsters Stifts-Tidende, 1842-10-06
J det 76de Møde, den 20de September, foretoges den endelige Behandling af Sagen om Finantsvæsenet. Af Cand. Lehmanns i den Anledning holdte Tale udhæve vi Følgende: Ogsaa jeg er ingenlunde saa overbeviist om, at de stænderske Comiteer ville komme istand, at det kan være mig ligegyldigt, om Comiteens subsidiaire Jndstilling, at Budgetternes Forelæggelse for selve Stænderforsamlingerne, antages eller ikke. Og dog, fra et vist Synspunkt er Spørgsmaalet temmelig ligegyldigt; thi, hvis der Jntet bliver af de stænderske Comiteer, vil Talen i næste Stænderforsamling blive om noget ganske Andet end og Budgettets Forelæggelse for fire særskilte Stænderforsamlinger til raadgivende Betænkning. Det, hvorom der i saa Fald vil blive Tale, er den fuldstændige Skattebevillingsret. De Constitutionelsindede befinde sig derfor, ligeoverfor dette Forslag, omtrent i samme Stilling som ligeoverfor Forslaget og stænderske Comiteer; ligesom de i disse ikke have seet noget Æqvivalent for en lovgivende Forsamling, ligesaalidet see de i et toaarigt Budgets Forelæggelse til Betænkning et Æqvivalent for Skattebevillingsret. Men paa den anden Side maae de samme Motiver, der bestemte mig til at stemme for de stænderske Comiteer, ogsaa nu bevæge mig til at stemme fordet nu foreliggende Forslag, ikke som et Middel til at aflede Jnteressen for en virkelig Skattebevillingsret, heller ikke som et Æqvivalent derfor, men som et Middel til, gjennem det Mindre at bane Veien til det Større. Men, fordi man ogsaa her skal tage, hvad man kan faae, derfor erkiendes det ikke for det Rette og Endelige. Først naar vi faae Skattebevillingsret, er Eiendomsretten, som er denne Forsamlings Kjeledæge, og som ogsaa jeg sætter høit blandt Statens Støtter, hos os blevet til en Virkelighed. - Da Spørgsmaalet herom nu ikke foreligger, skal jeg ikke gaae dybere ind derpaa, men kun instar omnium meddele et eneste Citat af den nyere Tids største Statsmand, et Citat, som her vist Alle kjende, men som jeg dog vil nævne, fordi det fortjener at læres udenad i alle Bønder skoler. Talen var og Nordamerica, som havde gjort Opstand, fordi Engelland vilde paalægge det en Skat. Da sagde Pitt: Jeg glæder mig at America gjorde Modstand, Tre Millioner Mennesker, saa døde for al Frihedsfølelse, at de frivilligen gave sig hen til at være Slaver, vilde have været et fortræffeligt Værktøi til ogsaa at gjøre Slaver af de øvrige. Og hvorved vilde Nordamericanerne, efter denne store Statsmands Mening, have gjort sig til Slaver, Ved at taale, at man tog Pengene af deres Lomme uden deres Samtykke ved ikke at fordre og hævde, med Vaaben at hævde den Ret, at give og bevilge af deres egen Eiendom. Uden Skattebevillingsret gives der ingen sand Eiendomsret, og ikkun ved Skattebevillingsret kan Folket gjennem sine Repræsentanter faae den rette Jndflydelse ikke blot paa de oeconomiske Anliggender, men paa hele Statens Styrelse. Dog dette kun i Forbigaaende; jeg har kun villet bemærke, at jeg stemmer for Budgetternes Forelæggelse til Raadgivning som en Forberedelse for og Overgang til virkelig Skattebevillingsret."Ved Afstemningen antoges eenstemmig med 61 Stemmer Comiteens første Jndstilling: At de ovenfor (i Comiteebetænkningen) angivne, af Forsamlingen desidererede, Oplysninger, der endnu synes at savnes med Hensyn til Finantsvæsenets Offentlighed, maae blive meddeelte ved Publicationen af det næste Regnskab eller Budget; at de af Forsamlingen betegnede Modificationer i de hidtil gjældende Bestemmelser og Statens Jndtægter og Udgivter maae blive tagne under nøieste Overveielse ved Affattelsen af det næste Budget; og at Hans Majestæt Kongen, forsaavidt han maatte finde ikke at kunne give disse Modificationer Medhold, vil lade Stænderforsamlingerne meddele en oplysende Fremstilling af Grundene for de i saa Henseende tagne Beslutninger. Med 60 Stemmer mod 1 antoges Comiteens anden Jndstilling: a. At Udkast til et fuldstændigt og detailleret toaarigt Budget, bilagt med de Budgettets enkelte Poster vedkommende Regnskaber for de umiddelbart foregaaende tvende Aar, maa blive forelagt de paatænkte stænderske Comiteer, for efter af Stænderne at være overveiet og derpaa af Hans Majestæt approberet, at emanere som en alle Vedkommende forbindende Forskrift, b. At hvis de stænderske Comiteer mod Formodning ei skulde komme istand, Udkast til et fuldstændigt og detailleret toaarigt Budget, bilagt med de Budgettets enkelte Poster vedkommende Regnskaber for de umiddelbart foregaaende tvende Aar, maa blive forelagt selve Stænderforsamlingerne til Betænkning.